El Vanzeło o Evanzeło el ze el primo łibro del Nòvo Testamento sudivizo in łibri che i conta ła vita e ła predicasion de Jezù de Nazareth de conseguensa el fondaménto del cristianèzemo. El nome Vanzeło el vien da na paròla grega εὐαγγέλιον che vien da ł'itałian par mezo del łatin che vol dir łeteralmente "contento anunsio" o "bona notisia". In tel ł'arcada de diversi secołi ze sta scrito tanti testi dezegnà come "Vanzełi", seben de zenere łeterario diverso. Cualche dun, emanà inte i primi secołi de vita de comunità cristiana, i ze nà persi, divegnù çèlebri soło pa ła citasion de ła so esistensa in òpare scrite dopo ła so conpozision; parte de sti chi i xe sta recuperà grasie a ritrovaminti archeołogeghi a partire dal XIX secoło. Tra i Vanzełi sopravisui fin ai dì nostri, i cuatro pì antighi, che i conta ła vita, ła morte e resuresion de Cristo i ze considerà canòneghi da ła Ceza e i altri apocrefeghi.